**Héjja János – Erasmus+ élménybeszámolóbeszámoló**

2021 Augusztusában Bologna városába látogattam el az Erasmus ösztöndíj programon keresztül. Nagyon kellemes hét napot töltöttem a városban, mind a kurzus, mind pedig a kulturális programok fantasztikusak voltak.

Vasárnap részt vettünk egy városnézésen, ahol egyből megismerhettük a város középkori hagyományaira épülő egyetemi hangulatát, csodálatos építészetét, hangulatos kávézóit, éttermeit.

Hétfőn elkezdtük a kurzust, ahol a projekt alapú oktatással kezdtünk el foglalkozni. Ismerkedős gyakorlatokkal kezdtünk, és azzal, hogy tulajdonképpen mi is az a projekt alapú oktatás.

Kedden megtanultuk a “driving question” megalkotását és azt, hogy nincs igazi Projekt valódi - iskolán kívüli -  szituáció nélkül.

Szerdán a projektünk elkészítéséhez kaptunk segítséget, megvalósított PBL (Project Based Learning)  videókat néztünk. Délután pedig Firenzébe látogattunk, egy kiváló vezetett túrán vettünk részt. Megismerhettük a magával ragadó Reneszánsz várost.

Csütörtökön azt tanultuk meg, hogyan tudunk beépíteni informatikai eszközöket a projektjeinkbe.

Pénteken a projekt alapú oktatás tervezését vettük górcső alá lépésről-lépésre. Délután ellátogattam Rimini-be, ahol a város csodás tengerpartját, valamint római kori emlékeit, hangulatos utcáit, tereit néztem meg.

Szombaton befejeztük a minta projektünk elkészítését, ezután pedig sor került az oklevélátadó ceremóniára. Délután Veronába látogattam, ahol megnéztem a bizánci korból megmaradt templomokat, műemlékeket.